**Hapet Thirrja për Mobilitete (Bursa) Studentësh të UPT-së në kuadër të Marrëveshjes KA1 të Programit Erasmus +**

**në Eötvös Loránd University (ELTE), në Hungari**

Në kuadër të programit Erasmus + dhe marrëveshjes KA1 bilaterale, është hapur thirrja për aplikime për bursa për mobilitete për studentët e Universitetit Politeknik të Tiranës, Fakulteti i Gjeologjisë dhe i Minierave, në **Eötvös Loránd University (ELTE), në Hungari.**

**Llojet e mobilitetit përfshijnë:**

* Shkëmbimin e studentëve të nivelit Master për studime.

**Nivelet e mobilitetit për studentët:**

* ***Master shkencor*** (Studentët duhet të jenë të regjistruar në një program studimi Master shkencor, në Universitetin Politeknik të Tiranës, Fakulteti i Gjeologjisë dhe i Minierave).

**Kohëzagjatja e bursave:**

- Master shkencor (1 semestër)

**Fushat e studimit:**

Profili Gjeoinformatikë

Numri total i studentëve në Master: 2 studentë

**Dokumentat e nevojshme për aplikim për studentët Master shkencor:**

- CV;

- Kopje e Pasaportës;

- Vërtetim studenti;

- Diplomë e nivelit Bachelor;

- Listë notash të studimeve Bachelor;

- Letër Motivimi (në gjuhën angleze);

- Listë notash e studimeve Master deri në momentin e aplikimit;

- Çertifikatë e gjuhës së huaj\*;

- Dokumenti Learning Agreement\*\*

\**Ofrohen kurset e studimit në gjuhën angleze ku niveli minimal i kërkuar për të dyja gjuhët është B2. Studenti duhet të plotësojë nivelin minimal të kërkuar gjuhën duke e vërtetuar me çertifikatën përkatëse të gjuhës së huaj.*

*\*\*Learning Agreement është një kontratë midis universitetit të origjinës dhe aplikantit dhe shërben për të përcaktuar lëndët që do të zhvilloni në universitetin pritës. Ju duhet të plotësoni vetëm seksionin e parë ‘‘Mobility Plan’’. Në tabelën A përcaktohen lëndët dhe kreditet që do të merrni në universitetin pritës, në tabelën B përcaktohet se cilat prej lëndëve të Tabelës A do të njihet në Universitetin Politeknik të Tiranës kur ju të keni përfunduar periudhën e shkëmbimit.*

*KUJDES: Ju duhet të përzgjidhni të kryeni në* ***Eötvös Loránd University (ELTE),*** *lëndë të njëjta ose ekuivalente me ato që do të kryenit në semestrin përkatës në fakultetin tuaj, kjo për arsye që lëndët dhe kreditet t’ju njihen kur të ktheheni. Nëse lëndët e përzgjedhura ndryshojnë nga ata që do të zhvillonit në fakultetin tuaj semestrin përkatës, atëherë kur të ktheheni ju duhet të zhvilloni lëndët që nuk përshtaten në Universitetin Politeknik të Tiranës.*

*Dokumenti ‘‘Learning Agreement’’ tek seksioni ‘‘Commitment’’ firmoset nga aplikanti, nga koordinatori akademik i Fakultetit dhe nga Zv/Rektori i UPT-së për Anën Shkencore dhe Marrëdhëniet me Jashtë.*

*Për të shkarkuar formatin e “Learning Agreement” klikoni më poshtë:*

[*https://ec.europa.eu/programmes/erasmus-plus/resources/documents/applicants/learning-agreement\_en*](https://ec.europa.eu/programmes/erasmus-plus/resources/documents/applicants/learning-agreement_en)

***Afati për aplikim për studentët: deri më 20 Nëntor 2020***

Aplikimi kryhet pranë Zyrës së Karrierës në UPT. Për informacione shtesë në lidhje me procesin e aplikimit në UPT mund të kontaktoni në email: zyraekarrieres@upt.al , si dhe me Prof. Enkeleida Beqiraj, në email: ea\_beqiraj@yahoo.com